Si realment existe o vulcanismo en Titán, a hipotesi ye que iste ye empentato per a enerchía liberata per a desintegración d'os elementos radioactivos dentro d'o manto, como en a Tierra. O magma en a Tierra ye feito de roca liquida, que ye menos densa que a crosta rocosa solida a traviés d'a que surte. Ya que o chelo ye menos denso que l'augua, magma aquoso de Titán estaría mes denso que a suya crosta chelata. Ixo significa que o criovulcanismo en Titán requeriría una gran quantidat d'enerchía adicional ta rular, posiblement vía o calentamiento de marea d'o cercano Saturno. O chelo con baixa presión, que cubre una napa liquida de sulfato d'amonio, puya copiosament y o sistema instable puet producir espectaculars plumas. Titán ye rollato de contino a traviés d'o proceso d'o chelo con grandaria d'un grano e a cenisa d'o sulfato d'amonio, que aduya a producir un paisache modelato per o viento y bella caracteristica pareixida a las dunas d'arena.